Geboorte 29 Augustus 1964 (1964-08-29) (55 jaar oud)
12.2 Tydskrifte en koerante
12.3 Ander verwysings
Lewe as openbare figuurWysig
Kunstefeeste is na hierdie polemiek versigtig om Steve te nooi om daar op te tree, met meeste wat dit duidelik stel dat hulle nie ’n vendetta voer teen Hofmeyr nie, maar dat hulle geen verdelende gedrag sal toelaat op die feeste nie. Steve se reaksie is om sy aanhangers aan te hits om diegene te boikot wat hom boikot. Hy en sy aanhangers stuur dan ook beledigende boodskappe aan diegene wat van hulle verskil. In Mei 2015 kondig hy aan dat hy ’n loopbaan in die politiek wil maak en sy eie politieke party wil stig sodra hy verseker is van genoeg steun. Verder beplan hy ’n webwerf met die naam PatriotZA, waarop hy video's sal versprei waarin hy sy politieke kommentare voorlees.
Die betaaltelevisieverskaffer en Naspers-filiaal MultiChoice kondig op 30 April 2019 aan dat hy in die toekoms geen beeldmateriaal, insluitende argiefmateriaal, waarin Steve Hofmeyr verskyn, sal uitsaai nie.
Loopbaan as akteurWysig
Hy tree ook op in rolprente soos Kampus, Agter elke man, No hero, A case of murder, Platteland en Treurgrond. Op die verhoog speel hy in produksies soos Summer holiday, Joseph and the Amazing Technicolour Dreamcoat en Sound of Music, terwyl hy ook die hoofrol vertolk in Dis hoe dit was, die drama wat die Hertzogpryswenner Deon Opperman oor sy lewe geskryf het.
Hy maak sy debuut as digter in 1997 met die bundel Valkuns, hoewel Hofmeyer twee ander digbundels ook skryf, word slegs Valkuns gepubliseer. Oor sy ongepubliseerde bundels sê hy: "Ek het min illusies: hulle's nog ver van reg af". en "Ek’s nie 'n grootse digter nie. Hulle is eintlik maar net ekonomiese liedjies of gekondenseerde lui gedagtetjies!"
In Valkuns die titel dui op die vermoë om te oorleef nadat jy tot ’n val gekom het. Die val is dié van ’n ster (hetsy ’n glanspersoonlikheid of ’n werklike ster) en hierdie val vind mens dan ook in die lewenservarings van liefde, verhoudings, ouderdom en die dood, wat deur middel van die struktuur van die bundel teenoor die kosmos afgespeel en gerelativeer word. Die gedigte is merendeels eroties van aard en bevat min werklik oorspronklike digterlike sienings. Van sy gedigte word opgeneem in Gerrit Komrij se bloemlesing Die Afrikaanse poësie in ’n duisend en enkele gedigte.
Sy grootste hoogtes as skrywer behaal hy met sy novelles en romans. Die novelle Vier briewe vir Jan Ellis handel oor ’n posbode wat onskuldig diep in die moeilikheid beland. Die karakters is uitgelewer aan die kerkleiers, regstelsel en gemeenskap wat hulpeloses lelik in die steek laat. Weens ’n sameloop van omstandighede beland Jan Ellis vir veertig jaar in die tronk. Wanneer hy eindelik uit die tronk kom, het hy slegs ’n paar uur oor om te leef en vier briewe wat hy moet aflewer. Lizz Meiring verwerk hierdie novelle vir die verhoog en dit debuteer in 2013 by die Suidoosterfees in Kaapstad.
Die verste uur is ’n fantasie-roman gebaseer op ’n tema van die Franse Barok komponis Jean-Philippe Rameau. Dr. Arnold du Plessis, wetenskaplike en Rameau-kenner, verdwyn spoorloos en sy vrou stel die fisikastudent Jamie van der Merwe aan om hom te probeer vind. Du Plessis het ontdek hoe om deur tyd te reis deur gebruik te maak van Rameau se harmonieë. Jamie doen hom dit na en beland in sy oupagrootjie se lyf tydens die Anglo-Boereoorlog, waar hy versuim om generaal Cronjé se hensop-bevel uit te voer, met die resultaat dat die Boere die oorlog wen. Die Pretoria van 2011 word dan ’n heel ander plek, ’n Utopia vir wit Afrikaners.
Kapabel is sy derde roman, waarin hy die vraag vra of dit moontlik is om van jouself, jou lewe en jou verlede te ontsnap, waar die gebeure geïnspireer is deur die lewe van die verdwene bendeleier Ralph Haynes. Danie Fourie verander sy identiteit na Desmond Faure, wat as swendelaar en bedrieër groot bedrae geld uit onskuldige slagoffers wring. Die titel verwys na die moeder se geloof dat haar seun kapabel is en sy bestaande omstandighede kan verduidelik word daardeur dat hy steeds ’n produk-in-wording is, op pad na sy volle wasdom.
In Laaste dans, Drienie lei ’n anonieme oproep luitenant Muller Joubert, ’n woordvoerder by die SAPD se Brooklyn-kantoor, en ’n kollega na ’n ouetehuis en ’n 91-jarige vrou wat van moord aangekla word. Joubert besef daar is meer aan die aanklag en só begin sy soeke na die tragiese verhaal agter Drienie se laaste dans, wat hom terugneem na die tyd voor en ná die Tweede Wêreldoorlog. In die proses raak hy halsoorkop verlief op sy kollega, kaptein Sonja Basson. Geskiedenis, en veral dié van die Ossewabrandwag en sy Stormjaers, beslaan ’n groot deel van die boek maar in sy wese is dit ’n liefdesverhaal van twee broers (Jurgen en Dawid Bremer) en een vrou (Drienie Engelbrecht) en die oorlog wat gesorg het dat niks ooit weer dieselfde sou wees nie.
Hofmeyr skryf ook die ongepubliseerde draaiboek vir ’n rolprent getiteld Snapshots from God, wat aan die Skedelkus in Namibië afspeel.
↑ (af) Van Heerden, Suné (30 April 2019). ‘Geen meer Steve,’ sê MultiChoice. Maroela Media. URL besoek op 30 April 2019.
↑ (af) Steve Hofmeyr Oorweeg Regstappe Teen Multichoice. Pretoria FM (1 Mei 2019). URL besoek op 1 Mei 2019.
↑ (en) Lindeque, Mia (30 April 2019). Mia Lindeque: When Will Afrikaners Cut Ties With Steve Hofmeyr?. EWN. URL besoek op 30 April 2019.
Steve Hofmeyr op Facebook
Steve Hofmeyr op Twitter
Ontsluit van "https://af.wikipedia.org/w/index.php?title=Steve_Hofmeyr&oldid=1982113"
Last edited on 1 Mei 2019, at 13:49